Document ID: 32000R2072

A Bizottság 2072/2000/EK rendelete
(2000. december 29.)
a 3066/95/EK tanácsi rendelet által érintett intézkedések sertéshúságazatra vonatkozó alkalmazási szabályainak megállapításáról, valamint a 2698/93/EGK és az 1590/94/EK rendelet hatályon kívül helyezéséről szóló 1898/97/EK rendelet módosításáról, továbbá a Közösség, valamint a Lengyel Köztársaság, a Magyar Köztársaság, a Cseh Köztársaság, Szlovákia, Bulgária és Románia között létrejött megállapodásokban foglaltak értelmében egyes sertéshústermékekre 2000 júliusában beadott behozatali engedély iránti kérelmek elfogadhatósága mértékének meghatározásáról szóló 1585/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes mezőgazdasági termékekre vonatkozó egyes engedmények közösségi vámkontingens formájában történő meghatározásáról, valamint a Magyarországgal kötött Európa-megállapodásban előírt egyes mezőgazdasági engedmények önálló és átmeneti intézkedésként történő kiigazításáról szóló, 2000. július 31-i 1727/2000/EK tanácsi rendeletre [1] és különösen annak 1. cikke (3) bekezdésére,
mivel:
(1) A 618/98/EK rendelettel [2] módosított 1898/97/EK bizottsági rendelet [3] meghatározza az Európa-megállapodásokban előírt egyes intézkedések sertéshúságazatban történő alkalmazásának szabályait. Ezt az 1727/2000/EK rendelet sertéshústermékekre vonatkozó rendelkezéseivel összhangban módosítani kell.
(2) Azoknak a behozatali vámoknak a visszafizetése, amelyeket a 1898/97/EK rendelet e rendelet hatálybalépése előtti formában létező I. mellékletének A. részében felsorolt, 2000. július 1-jétől kezdődően felhasznált engedélyek alapján behozott termékekre vetettek ki, a legutóbb az 1602/2000/EK rendelettel [4] módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet [5] 878-898. cikkeinek a hatálya alá tartozik.
(3) A mennyiségek megfelelő felhasználása érdekében minden kontingensév végén meg kell állapítani az engedélyek érvényességének lejárati időpontját.
(4) A sertéshús kereskedelmének elősegítése és az importengedélyekhez szükséges biztosítékok mértékének a húságazatokon belül történő összehangolása érdekében a biztosítékok 1898/97/EK rendeletben meghatározott mértékét felül kell vizsgálni.
(5) Ezt a rendeletet 2000. július 1-jétől az 1727/2000/EK rendelettel párhuzamosan kell alkalmazni.
(6) Az 1585/2000/EK bizottsági rendelet [6] meghatározza a 2000. október 1. és december 31. közötti időszakban az 1898/97/EK rendelet értelmében rendelkezésre álló mennyiségeket. Ezeket az e rendelet I. mellékletében megadott új éves mennyiségeknek megfelelően módosítani kell.
(7) Az e rendeletben előírt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1898/97/EK rendelet a következőképpen módosul:
1. A cím helyébe a következő szöveg lép:
"az 1727/2000/EK és a 3066/95/EK tanácsi rendelet által érintett intézkedések sertéshúságazatra vonatkozó alkalmazási szabályainak megállapításáról és a 2698/93/EGK és az 1590/94/EK rendelet hatályon kívül helyezéséről."
2. Az 1. cikk első albekezdése helyébe a következő szöveg lép:
"az e rendelet I. mellékletében szereplő 1, 2, 3, 4, H1, 5, 6, 7, 8, 9, 10/11, 12/13, 14, 15, 16 és 17 számú csoportba tartozó termékeknek az 1727/2000/EK és a 3066/95/EK rendeletben megállapított intézkedések értelmében a Közösségbe irányuló minden behozatala behozatali engedély bemutatásához kötött."
3. A 5. cikk helyébe a következő szöveg lép:
"5. cikk
A 3719/88/EGK rendelet 21. cikke (2) bekezdésének alkalmazásában a behozatali engedélyek a tényleges kibocsátásuk napjától számított 150 napig érvényesek.
Ugyanakkor az engedélyek a kibocsátás évének június 30-i napját követően nem érvényesek.
Az engedélyek nem átruházhatóak."
4. A 6. cikk helyébe a következő lép:
"6. cikk
Az 1. cikkben megjelölt bármely termékre beadott behozatali engedély iránti kérelem esetén 100 kg-onként 20 EUR biztosítékot kell nyújtani."
5. Az I. melléklet A. részének helyébe e rendelet I. melléklete lép.
2. cikk
Az 1585/2000/EK rendelet II. melléklete helyébe e rendelet II. melléklete lép.
3. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 2000. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. szeptember 29-én.

Labels: 3
15
17
18